Eisteddfod Genedlaethol yr Urdd Ynys Môn

Llefaru 6

Pwyllgor Llefaru
6ed Tachwedd 2002

Presennol:                   Manon Davies ( cadeirydd )
                                     Glenys Jones ( ysgrifennydd )
                                     Enid Williams ( trysorydd )
                                     Morfudd Owen
                                     Nesta Pritchard
                                     Sheelagh Edwards ( urdd )

Ymddiheuriadau:        Alwen Jones

Croesawyd pawb i'r pwyllgor a chytunwyd fod cofnodion pwyllgor 25-9-02 yn gywir arwahan i'r ffaith i enw Gwyneth M. Jones ei adael allan o'r rhestr ymddiheuriadau. 

1. Adrodd yn ôl o'r pwyllgor gwaith
a. Prif drafodaeth y pwyllgor gwaith oedd lleoliad yr eisteddfod a mynegodd y pwyllgor llefaru eu balchder fod yr eisteddfod i'w chynnal ar gae sioe Mona.
b. Mynegwyd fod pwyllgor gweithgareddau wedi ei greu a bod angen cynriocholydd o bob is bwyllgor arno. Oherwydd gofynion y swyddogion penderfynwyd anfon cynrychiolydd gwahanol i bob pwyllgor. Morfudd Owen yn gwirfoddoli i fynychu pwyllgor 18-11-02.
c. Gofynwyd i'r pwyllgor amseru y darnau dewisiedig a roedd Manon yn barod i wneud hyn adref.

2. Testunau
a. Derbynwyd copi o'r rhestr terfynnol llefaru ac fe    ddarllenwyd yn ofalus. Penderfynwyd fod geiriad cystadleuaeth rhif 104 yn gymhleth i'w ddeall ac awgrymwyd y dylid nodi 'detholiad penodol ar gael o swyddfa'r urdd' .
b. Dywedodd Sheelagh ei bod wrthi'n cysylltu â'r beirniaid. Roedd Sara Tudor wedi gwrthod a mae Dafydd Lloyd Evans wedi derbyn. Nid oedd wedi derbyn ateb gan neb arall.

3. CodiArian
Roedd dyddiadur 'Daliwch y Dydd' yn weithredol a £172 wedi ei gasglu hyd yn hyn.
Ystyrwyd y syniad o gynnal noson yng nghwmni Côr Seiriol. Hyn yw drafod yn y pwyllgor nesaf.

4. Unrhyw fater arall
a. Penderfynwyd nad oedd gwerth mewn creu crys T i'r pwyllgor oherwydd prinder yr aelodau.
b. Mynegodd Manon bod gwahoddiad i bawb i ganu Meseia ym Mhorthaethwy ar 8-12-02

5. Dyddiad pwyllgor nesaf
Nos Iau, Ionawr 23ain, 2003 am 7.00 p.m. yn ysgol Gyfun Llangefni.